Igariai

Igariai (žemaidi Ėgarē) on küla Leedus Skuodase rajoonis Mosėdise vallas Erla ja Šakalė jõgede vahel.

Külla ulatuvad osaliselt Salantai regionaalpark ja Erla geomorfoloogiline kaitseala. Osaliselt ulatub külla ka Natura 2000 ala, Erla ja Salantase jõgede ürgorud. Kaitsealale jääb Igariai kivikülv. 

Igariai kujunes enne XVI sajandit, kuid tänapäevase plaani sai see maareformi käigus XVI sajandi teisel poolel. Igariai küla on saanud nime isikunime Igaris järgi. Küla kuulus Mosėdise mõisale. XIX sajandil kujunes Igariai ja Mikulčiai vahele veel Igariai hajaküla. Nõukogude perioodil asus Igariais Mikulčiai algkool. Külas on Igariai kalmistu.

XX sajandi teises pooles oli külas säilinud mitmeid rahvaliku arhitektuuri näiteid. 1980. aastani olid kaks selle küla majapidamishoonet, votiivkabel, kaks tulpkabelit, rist, mitmed skulptuurid ja Kristuse ristilt võtmist kujutav skulptuurigrupp muinsuskaitse all. Tänapäevaks on need hävinud või eri muuseumidesse viidud.

Muinsuskaitse all on sealsed Mosėdise tumulused, mis jäävad osaliselt Baksčiai külla. Rahvasuus räägitakse, et need rajati teoorjuse ajal mõisa heinamaadele kui alused, millele heina kuivama asetada. Üks külas asunud lohukivi on viidud Mosėdise kivimuuseumisse. Külla on jäänud kaks muinsuskaitse all olevat Šilalė lohukivi  ja Šilalė rahn.

Elanikkond

Viited

Välislingid 

Küla portaalis vietoves.Lt

Skuodase rajooni külad